**הבחירות ללוק סבהה** להתקיים בהודו בשבעה מועדים מ־19 באפריל עד 1 ביוני 2024 לבחירת 543 חברי הלוק סבהה.

רקע
---

כהונתו של הלוק סבהה ה-17 אמורה להסתיים ב-16 ביוני 2024. הבחירות הכלליות הקודמות נערכו באפריל-מאי 2019. לאחר הבחירות, הברית הדמוקרטית הלאומית, בראשות מפלגת העם ההודית, הקימה את ממשלת האיחוד, כאשר נרנדרה מודי מושבע לכהונה שנייה כראש ממשלת הודו. במרץ 2024 הודיעה ועדת הבחירות של הודו כי הבחירות יערכו בשבעה מועדים מה־19 באפריל ועד ל־1 ביוני 2024.

מערכת בחירות
------------

כל 543 חברי הפרלמנט הנבחרים נבחרים ממחוזות בחירה חד-חבריים. ב-2020 אישר הפרלמנט ההודי את התיקון ה-104 לחוקת הודו, שביטל את שני הנציגים הממונים האחרונים בבית, שמונו על ידי נשיא הודו מהקהילה האנגלו-הודית.

בעל זכות בחירה חייב להיות אזרח הודי, בן 18 ומעלה, תושב רגיל באזור הקלפי של המחוז ורשום להצביע (השם כלול ברשימות הבחירות), להחזיק בתעודת זיהוי תקפה של בוחר שהונפקה על ידי ועדת הבחירות של הודו על חלק מהאנשים שהורשעו בעבירות בחירות או אחרות נאסר להצביע.

סעיף 83 לחוקת הודו מחייב בחירות ללוק סבהה אחת לחמש שנים.

ב־27 בפברואר 2024 יתקיימו בחירות ל־56 מושבים ברג'יה סבהה, שהוא בעל כהונה של שש שנים.

במקביל לבחירות הלאומיות צפויות להערך בחירות לאספות המחוקקות המדינתיות של אודישה, אנדרה פרדש, ארונאצ'ל פרדש וסיקים, שהבחירות אליהן התקיימו במקביל לבחירות הלאומיות הקודמות, ותקופת כהונתן תסתיים באותו המועד. בחירות מיוחדות יערכו ב־26 מחוזות בחירה נוספים במדינות שונות.

מפלגות ובריתות
--------------

לקראת בחירות אלו התאחדו שתי הבריתות האופוזציונריות, הברית המתקדמת הלאומית של הקונגרס הלאומי ההודי וחזית השמאל של המפלגות הקומוניסטיות והקימו את ברית הפיתוח ההודית הלאומית הכללית (אנ') (I.N.D.I.A.), שנועד להתחרות בברית הדמוקרטית הלאומית המכהנת. קואליציות מפלגות כאלו נהוגות בהודו, כאשר המפלגות השונות מתאמות ביניהם העמדת מועמדים אחד במחוז בחירה בו תומכים תומכי כלל המפלגות בקואליציה, על מנת למקסם את שווי הקולות. בבחירות אלו ישנן 6 מפלגות לאומיות, לאחר שועדת הבחירות של הודו קבעה את רשימת המפלגות הלאומיות באפריל 2023. הטרינמול קונגרס, מפלגת הקונגרס הלאומית והמפלגה הקומוניסטית של הודו איבדו את מעמד המפלגה הלאומית, בעוד מפלגת העם ההודית, הקונגרס הלאומי ההודי, המפלגה הקומוניסטית של הודו (מרקסיסטית), מפלגת בהוג'אן סמג', מפלגת העם הלאומית ומפלגת אאם אדמי נותרו זכאיות לו, כאשר כולן מלבד הבהוג'אן סמג' משתייכות לאחת משתי הבריתות.

ב־13 בינואר 2024 בחרו מנהיג מפלגות קבוצת ה־I.N.D.I.A בנשיא הקונגרס הלאומי ההודי מליקרג'ון קהרג כמתאם הראשי בבחירות.

ב-24 בינואר 2024 הודיעה מפלגת הטרינמול קונגרס כי תתמודד לבדה בבחירות במערב בנגל.

ב-28 בינואר 2024 פרש ניטיש קומאר, ראש השרים של ביהר ונשיא מפלגת ג'נטה דאל (מאוחדת), מברית הפיתוח האופוזיציונית, וחזר לברית הדמוקרטית הלאומית, בצעד שנתפס כזעזוע של הברית. נטען כי הסיבה לפרישתו הייתה אי־בחירתו למנהיג האופוזיציה.

ב־11 בפברואר 2024 הודיע נשיא מפלגת אאם אדמי ארווינד קג'ריוואל כי מפלגתו תתמודד בכל המושבים בפנג'אב, ללא שותפות עם הקונגרס. המפלגה הודיעה על התמודדותה באסאם, גם שם ללא שותפות עם ה־I.N.D.I.A. לעומת זאת, ב־24 בפברואר הודיעה המפלגות על הסכם בדלהי (3 לאאם אדמי ו־4 לקונגרס), הריאנה (9 ו־1, בהתאמה) גוג'ראט (24 ו־2) ותמיכת אאם אדמי במועמדי הקונגרס בגואה.

בנוסף, מפלגת הקונגרס הלאומי של ג'אמו וקשמיר הודיעה על כישלון השיחות עם הקונגרס וגוש ה־I.N.D.I.A.

קמפיינים ואירועים
-----------------

רהול גנדי, ממנהיגי הקונגרס הלאומי ההודי, החל ב-14 בינואר 2024 מסע המכונה בהרט ג'ודו נווי ירטה ממניפור לעבר מומבאי, כשהוא חוצה את מרבית מדינות הודו. המסע, שהוא השני אותו ערך גנדי לאחר מסע דומה ב-2022, נועד להביא לחיזוק הקונגרס לקראת הבחירות.

ב-22 בינואר 2024 נחנך באיודיה שבאוטר פרדש המקדש ראם מנדיר היושב במקום בו שכן עד ל-1992 מסגד באבור. ב-2019 הורה בית המשפט העליון של הודו להעניק את אדמת המחלוקת לידי ההינדואים. חנוכת המקדש, הנחשב לסמל המאבק ההינודאי נגד הכיבוש האסלאמי ולאחד מהמאבקים הגדולים של הראשטריה סוויאמסווק סאנג ומפלגת העם ההודית, נחשבה לפתיחתו הלא רשמית של הקמפיין של נרנדרה מודי,. והוחרמה על ידי מנהיגי האופוזיציה, שטענו כי האירוע הוא אירוע תעמולה מפלגתי.

קישורים חיצוניים
----------------

ויקישיתוף מדיה וקבצים בנושא **הבחירות ללוק סבהה** בוויקישיתוף

הערות שוליים
------------

1. ↑  "Terms of the Houses". *Election Commission of India*. נבדק ב-7 במרץ 2022. `{{cite web}}`:  (עזרה)
2. ↑  "Narendra Modi sworn in as Prime Minister for second time". *Tribuneindia News Service* (באנגלית). 30 במאי 2019. נבדק ב-2022-03-07. `{{cite web}}`:  (עזרה)
3. 1 2  India Today News Desk, Lok Sabha polls from April 19 to June 1, results on June 4, India Today, ‏16 במרץ 2024
4. ↑  Electoral system (אורכב 06.05.2017 בארכיון Wayback Machine) IPU
5. ↑  "House ratifies quota for SC/STs in Assembly, Lok Sabha". *The Hindu* (בIndian English). 2020-01-10. ISSN 0971-751X. נבדק ב-2021-01-19.
6. ↑  "Lok Sabha Election 2019 Phase 3 voting: How to vote without voter ID card". *Business Today*. 23 באפריל 2019. אורכב מ-המקור ב-24 במאי 2019. `{{cite web}}`:  (עזרה)
7. ↑  "General Voters". *Systematic Voters' Education and Electoral Participation* (בIndian English). ארכיון מ-4 בינואר 2019. נבדק ב-4 בינואר 2019. `{{cite web}}`:  (עזרה)
8. ↑  "The Constitution of India Update" (PDF). Government of India. נבדק ב-2021-02-04.
9. ↑  Polls to 56 Rajya Sabha Seats Will Be Held on February 27, The Wire.in, ‏29 בינואר 2024
10. ↑  India Today News Desk, Andhra votes on May 13, Odisha polling in four phases, Arunachal, Sikkim on April 19, India Today, ‏16 במרץ 2024
11. ↑  Anupam Mishra, TMC loses national status: What the setback means for Mamata Banerjee's party, India Today, ‏10 באפריל 2023
12. ↑  Kumar Abhishek, Mayawati to go solo in Lok Sabha polls, says 'option open for post-poll alliance', India Today, ‏15 בינואר 2024
13. ↑  Congress chief Mallikarjun Kharge appointed as chairperson of INDIA bloc, Business Standard, ‏13 בינואר 2023
14. ↑  Indrajit Kundu, Mamata Banerjee says will go solo, jolts Congress as yatra set to enter Bengal, India Today, ‏24 בינואר 2024
15. ↑  Samrat Sharma, Numbers explain why Mamata is going solo in Bengal in 2024 Lok Sabha polls, India Today, ‏24 בינואר 2024
16. ↑  'I've resigned': Nitish Kumar ditches INDIA bloc, to join hands with BJP again, India Today, ‏28 בינואר 2024
17. ↑  Yudhajit Shankar Das, Nitish Kumar's ghar wapsi will be multibagger for BJP, India Today, ‏27 בינואר 2024
18. ↑  Himanshu Mishra, How ground was prepared for Nitish Kumar's NDA 'wapsi', India Today, ‏29 בינואר 2024
19. ↑  Pankaj Jain, Arvind Kejriwal's party to contest all Lok Sabha seats in Punjab, snubs Congress, India Today, ‏10 בפברואר 2024
20. ↑  Pankaj Jain, 'Tired of talks with INDIA bloc': Kejriwal's party declares 3 candidates in Assam, India Today, ‏8 בפברואר 2024
21. ↑  Amit Bhardwaj, 'Will upset BJP's equation': AAP, Congress seal seat deal in Chandigarh, 4 states, India Today, ‏24 בפברואר 2024
22. ↑  Sunil Bhat, Farooq Abdullah to go solo in Jammu and Kashmir, hints at joining NDA in future, India Today, ‏15 בפברואר 2024
23. ↑  Rahul Gandhi kicks off over 6,000 km long Bharat Jodo Nyay Yatra from Manipur, India Today, ‏14 בינואר 2024
24. ↑  Mujib Mashal, Hari Kumar, Atul Loke, In Ayodhya, Modi Opens Ram Temple in Triumph for Hindu Nationalists, The New York Times, ‏22 בינואר 2024
25. ↑  אתר למנויים בלבד ניו יורק טיימס, על חורבות מסגד, מודי חנך את "הוותיקן ההינדי", באתר הארץ, 22 בינואר 2024
26. ↑  Thanks but no thanks: Congress to skip Ram Temple opening, says 'RSS-BJP event', India Today, ‏10 בינואר 2024

| בחירות בהודו |
| --- |
| 

|  |
| --- |
| 52–1951 • 1957 • 1962 • 1967 • 1971 • 1977 • 1980 • 1984 • 1989 • 1991 • 1996 • 1998 • 1999 • 2004 • 2009 • 2014 • 2019 • 2024 |

 |